Document ID: 31996R1125

ΚΑΝΟΝΙΣΜΟΣ (ΕΚ) αριθ. 1125/96 ΤΗΣ ΕΠΙΤΡΟΠΗΣ της 24ης Ιουνίου 1996 για την τροποποίηση του κανονισμού (ΕΚ) αριθ. 97/95 για τον καθορισμό των λεπτομερειών εφαρμογής του κανονισμού (ΕΟΚ) αριθ. 1766/92 του Συμβουλίου όσον αφορά την ελάχιστη τιμή και την αντισταθμιστική πληρωμή που πρέπει να καταβληθούν στους παραγωγούς γεωμήλων καθώς και του κανονισμού (ΕΚ) αριθ. 1868/94 του Συμβουλίου για την καθιέρωση καθεστώτος ποσοστώσεων για την παραγωγή αμύλου γεωμήλων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (2), και ιδίως το άρθρο 8 παράγραφος 5,
τον κανονισμό (ΕΚ) αριθ. 1868/94 του Συμβουλίου, της 27ης Ιουλίου 1994, για την καθιέρωση καθεστώτος ποσοστώσεων για την παραγωγή αμύλου γεωμήλων (3), όπως τροποποιήθηκε τελευταία από τον κανονισμό (ΕΚ) αριθ. 206/96 (4), και ιδίως το άρθρο 8,
Εκτιμώντας:
ότι ο κανονισμός (ΕΚ) αριθ. 97/95 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 206/96, καθόρισε τις λεπτομέρειες εφαρμογής του κανονισμού (ΕΟΚ) αριθ. 1766/92 όσον αφορά την ελάχιστη τιμή και την αντισταθμιστική πληρωμή που πρέπει να καταβληθεί στους παραγωγούς γεωμήλων καθώς και του κανονισμού (ΕΚ) αριθ. 1868/94 7
ότι ο εν λόγω κανονισμός (ΕΚ) αριθ. 97/95 έχει καθορίσει, μεταξύ άλλων, σε 13 % την ελάχιστη περιεκτικότητα σε άμυλο των παρτίδων γεωμήλων που παραδίδονται στην αμυλοποιία 7 ότι, εντούτοις, ο κανονισμός (ΕΚ) αριθ. 2953/95 της Επιτροπής, της 20ής Δεκεμβρίου 1995, για τον καθορισμό της ελάχιστης περιεκτικότητας σε άμυλο των γεωμήλων που προορίζονται για την παραγωγή αμύλου σε όλα τα κράτη μέλη για την περίοδο εμπορίας 1995/96 (6), με βάση το άρθρο 6 παράγραφος 2 δεύτερο εδάφιο του κανονισμού (ΕΚ) αριθ. 97/95, έχει παρεκκλίνει από τον κανόνα αυτό καθορίζοντας την ελάχιστη περιεκτικότητα σε άμυλο σε 12,8 % για την Αυστρία, τη Γαλλία, τις Κάτω Χώρες, τη Γερμανία και τη Δανία 7
ότι, μετά την πείρα που αποκτήθηκε, ενδείκνυται να εγγραφεί η παρέκκλιση αυτή οριστικά στον κανονισμό (ΕΚ) αριθ. 97/95 επιτρέποντας στην αμυλοποιία να αποδέχεται παρτίδες γεωμήλων με περιεκτικότητα σε άμυλο χαμηλότερη από 13 %, με την προϋπόθεση ότι η ποσότητα αμύλου που θα μπορούσε να παρασκευασθεί από τα γεώμηλα αυτά δεν θα υπερβαίνει 1 % της επιμέρους ποσοστώσεώς τους 7 ότι πρέπει, συνεπώς, να προσδιοριστούν οι προβλεπόμενες κυρώσεις σε περίπτωση αποδοχής παρτίδων περιεκτικότητας σε άμυλο χαμηλότερης από την ελάχιστη περιεκτικότητα, συμπληρώνοντας το άρθρο 13 7
ότι πρέπει να αναθεωρηθεί ο ορισμός των «γεωμήλων», όπως αναγράφεται στο άρθρο 1 στοιχείο στ) 7
ότι πρέπει να προσδιοριστούν οι όροι χορηγήσεως της αντισταθμιστικής πληρωμής συμπληρώνοντας το άρθρο 7 καθώς και οι όροι χορηγήσεως της πριμοδότησης συμπληρώνοντας το άρθρο 11 7
η επιτροπή διαχείρισης σιτηρών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 97/95 τροποποιείται ως εξής:
1. Στο άρθρο 1, το στοιχείο στ) αντικαθίσταται από το ακόλουθο κείμενο:
«στ) «γεώμηλα»: γεώμηλα που προορίζονται για την παραγωγή αμύλου γεωμήλων που αναφέρονται στο άρθρο 8 του κανονισμού (ΕΟΚ) αριθ. 1766/92, των οποίων η περιεκτικότητα σε άμυλο είναι τουλάχιστον 13 % εκτός από την περίπτωση εφαρμογής του άρθρου 6 παράγραφος 2 δεύτερο εδάφιο.»
2. Στο άρθρο 6, η παράγραφος 2 αντικαθίσταται από το ακόλουθο κείμενο:
«2. Οι παραλαμβανόμενες παρτίδες πρέπει να έχουν περιεκτικότητα σε άμυλο όχι χαμηλότερη από 13 %.
Ωστόσο, τα αμυλοποιεία μπορούν να παραλάβουν παρτίδες γεωμήλων περιεκτικότητας σε άμυλο χαμηλότερης από 13 % εφόσον η ποσότητα αμύλου που θα μπορούσε να παρασκευασθεί από τα γεώμηλα αυτά δεν υπερβαίνει το 1 % της επιμέρους ποσοστώσεώς τους. Στην περίπτωση αυτή, η ελάχιστη τιμή που πρέπει να πληρωθεί θα είναι εκείνη που ισχύει για περιεκτικότητα σε άμυλο ίση με 13 %.»
3. Στο άρθρο 7, στο τέλος του πρώτου εδαφίου της παραγράφου 1 προστίθεται η ακόλουθη φράση:
«Δεν χορηγείται πριμοδότηση για το άμυλο που παράγεται από γεώμηλα τα οποία δεν είναι υγιή, ανόθευτα και σύμφωνα με τα συναλλακτικά ήθη ούτε για το άμυλο που παράγεται από γεώμηλα των οποίων η περιεκτικότητα σε άμυλο είναι χαμηλότερη από 13 %, εκτός από εφαρμογή του άρθρου 6 παράγραφος 2 δεύτερο εδάφιο.»
4. Μετά το άρθρο 7 προστίθεται το ακόλουθο άρθρο 7α:
«Άρθρο 7α
Η εξισωτική πληρωμή καταβάλλεται στους παραγωγούς για τα γεώμηλα που είναι υγιή, ανόθευτα και σύμφωνα με τα συναλλακτικά ήθη, με βάση την ποσότητα και την περιεκτικότητα σε άμυλο των παραδιδομένων γεωμήλων, σύμφωνα με τα ποσοστά που αναγράφονται στο παράρτημα ΙΙ. Δεν καταβάλλεται καμία εξισωτική πληρωμή για τα γεώμηλα που δεν είναι υγιή, ανόθευτα και σύμφωνα με τα συναλλακτικά ήθη ούτε για τα γεώμηλα που έχουν περιεκτικότητα σε άμυλο χαμηλότερη από 13 %, εκτός από εφαρμογή του άρθρου 6 παράγραφος 2 δεύτερο εδάφιο.»
5. Στο άρθρο 11, το στοιχείο β) της παραγράφου 1 αντικαθίσταται από το ακόλουθο κείμενο:
«β) στην περίπτωση της πριμοδοτήσεως που προβλέπεται στο άρθρο 5 του κανονισμού (ΕΚ) αριθ. 1868/94 στον όρο:
- ότι η αμυλοποιία προσκομίζει την απόδειξη ότι το εν λόγω άμυλο έχει παραχθεί από την ίδια κατά τη διάρκεια της συγκεκριμένης περιόδου εμπορίας,
- ότι η αμυλοποιία αποδεικνύει ότι έχει πληρώσει ελάχιστη τιμή όχι χαμηλότερη από εκείνη που αναφέρεται στο άρθρο 8 παράγραφος 1 του κανονισμού (ΕΟΚ) αριθ. 1766/92 στους παραγωγούς γεωμήλων, στο στάδιο παράδοσης "στη θύρα του εργοστασίου", για όλη την ποσότητα γεωμήλων που έχει παραχθεί στην Κοινότητα, την οποία χρησιμοποίησε στην παρασκευή αμύλου,
- ότι η αμυλοποιία προσκομίζει την απόδειξη ότι το εν λόγω άμυλο έχει παραχθεί από γεώμηλα που καλύπτονται από τις συμβάσεις καλλιέργειας που προβλέπονται στο άρθρο 4.»
6. Στο άρθρο 13 παράγραφος 4 πρώτη περίπτωση, οι όροι «του ποσοστού της υπέρβασης» αντικαθίστανται από τους όρους «του διαπιστωθέντος ποσοστού».
7. Στο άρθρο 13, μετά την παράγραφο 4 προστίθεται η ακόλουθη παράγραφος 4α:
«4α. Εάν, αντίθεται από τις διατάξεις του άρθρου 6 παράγραφος 2, το άμυλο που θα μπορούσε να παρασκευασθεί από τις παραληφθείσες παρτίδες οι οποίες έχουν περιεκτικότητα σε άμυλο χαμηλότερη από 13 %:
- υπερβαίνει το 1 % της επιμέρους ποσόστωσης της αμυλοποιίας, δεν καταβάλλεται καμία πριμοδότηση για την υπερβαίνουσα την ποσόστωση ποσότητα. Επιπλέον, η καταβαλλομένη πριμοδότηση για την μερική υποποσόστωση μειώνεται κατά το δεκαπλάσιο του ποσοστού της υπέρβασης,
- υπερβαίνει το 11 % της επιμέρους ποσόστωσης της αμυλοποιίας, δεν καταβάλλεται καμία πριμοδότηση για την εν λόγω περίοδο. Επιπλέον, η αμυλοποιία αποκλείεται της πριμοδοτήσεως για την επόμενη περίοδο.»
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουνίου 1996.

Labels: 2
17
3
6
15